

**R E P U B L I K A H R V A T S K A**

**PRIMORSKO-GORANSKA ŽUPANIJA**

**GRAD RIJEKA**

**Stožer civilne zaštite Grada Rijeke**

Rijeka, 9. travnja 2021.

***PREDMET:***ODVIJANJE NASTAVE U PERIODU OD 12. – 16. TRAVNJA 2021. ***- suglasnost***

**Poštovani,**

s obzirom na pogoršanu epidemiološku situaciju, a nastavno na mišljenje Odjela gradske uprave za odgoj i školstvo, Stožer civilne zaštite Grada Rijeke podržava odvijanje **predmetne nastave**, odnosno nastave od 5. – 8. razreda osnovnih škola na području Grada Rijeke **modelom C – nastava na daljinu**, od 12. do 16. travnja 2021. godine

Stožer civilne zaštite Grada Rijeke nadalje donosi preporuku da se odvijanje **razredne nastave**, odnosno nastave od 1. - 4. razreda osnovnih škola, odvija **modelom A – nastava u školi** u istom periodu.

U odnosu na gore navedeno, svaka osnovna škola, može, uz opravdane razloge i okolnosti, zatražiti od Stožera civilne zaštite Grada Rijeke izdvojeno mišljenje, odnosno predložiti rad drugim modelom.

Također, Stožer civilne zaštite Grada Rijeke podupire mišljenje Odjela gradske uprave za odgoj i školstvo da iznimku ovakvom pristupu rada čini rad s učenicima s teškoćama u razvoju, te se i nadalje potiče njihov prihvat u škole kao i omogućavanje praćenja nastave uz pomoć dodijeljenih im pomoćnika u nastavi.

**S poštovanjem,**

 **Načelnik Stožera**

 **Hinko Mance**